text: Браун предупреди политиците в Северна Ирландия да не пропиляват напредъка
  https://blitz.bg/svyat/braun-predupredi-polititsite-v-severna-irlandiya-da-ne-propilyavat-napredka_news14382.html Blitz.bg
  16 Септ. 2008, 22:06
  Британският премиер Гордън Браун предупреди, че политиците в Северна Ирландия рискуват да пропилеят 10-годишния напредък, ако не предприемат стъпки към пълно самоуправление, предаде АФП.
  Браун заяви на представители на парламента на провинцията, че те трябва да се споразумеят за дата по два основни въпроса - прехвърлянето на полицейските и правосъдни пълномощия от Лондон на Белфаст, за да покажат на света, че са в състояние да постигнат политическа стабилност. Двете основни партии в Северна Ирландия - протестантската Демократична Юнионистка партия и католическата републиканска Шин Фейн, са в застой по въпроса, който заплашва стабилността по предаването на властта. Браун призова партиите да покажат на света, че са постигнали траен мир и просперитет след повече от три десетилетия на съперничество, приключили през 1998 г. с мирното споразумение. /БЛИЦ